Silenced

Silenced – China’s Great Wall of Censorship er en bok skrevet av nordmennene Øystein Alme og Morten Vågen. Boken ble utgitt på forlaget Amaryllis i mai 2006.

Boken forteller om menneskerettigheter, ytringsfrihet og sensur i Kina og Tibet. Pressefrihetsorganisasjonen Reporters Without Borders sier følgende om boka: «this book takes the reader on a fascinating and disturbing trip behind China’s Great Wall of Censorship. It also tells the story of Voice of Tibet, the radio station China couldn’t silence.»Reporters Without Borders hjemmeside

Ifølge forlagssentralens informasjonstjenester handler boken om media, sensur og menneskerettigheter i Kina og Tibet. Den forteller om hvordan sensurinstansene opererer i Kina, om hvorfor ikke kinesiske myndigheter tolererer kritiske stemmer, og om hvorfor de i stor grad slipper unna internasjonal fordømmelse. Boken tar for seg de nye utfordringene sensurregimet i Kina står overfor, ikke minst med tanke på ny teknologi og kommunikasjonsmidler som mobiltelefoni og Internett.

Boken har siden kommet ut på flere språk, blant annet på kinesisk og på polsk .

Referanser

Kategori:Sakprosabøker
Kategori:Folkerepublikken Kina
Kategori:Bøker fra 2006